CELEX: 32020R1069
Language: da
Date: 2020-06-19 00:00:00
Title: Kommissionens delegerede forordning (EU) 2020/1069 af 19. juni 2020 om ændring af delegeret forordning (EU) nr. 877/2013 om supplering af Europa-Parlamentets og Rådets forordning (EU) nr. 473/2013 om fælles bestemmelser om overvågning og evaluering af udkast til budgetplaner og til sikring af korrektion af uforholdsmæssigt store underskud i medlemsstaterne i euroområdet

21.7.2020   
               
               
                  DA
               
               
                  Den Europæiske Unions Tidende
               
               
                  L 234/8
               
            
         KOMMISSIONENS DELEGEREDE FORORDNING (EU) 2020/1069
         af 19. juni 2020
         om ændring af delegeret forordning (EU) nr. 877/2013 om supplering af Europa-Parlamentets og Rådets forordning (EU) nr. 473/2013 om fælles bestemmelser om overvågning og evaluering af udkast til budgetplaner og til sikring af korrektion af uforholdsmæssigt store underskud i medlemsstaterne i euroområdet
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 473/2013 af 21. maj 2013 om fælles bestemmelser om overvågning og evaluering af udkast til budgetplaner og til sikring af korrektion af uforholdsmæssigt store underskud i medlemsstaterne i euroområdet (1), særlig artikel 10, stk. 3, og
         ud fra følgende betragtninger:
         
                     (1)
                  
                  
                     Ifølge udtalelsen fra styrelsesrådet for den europæiske stabilitetsmekanisme af 15. maj 2020 kan medlemsstater, der har euroen som valuta, modtage finansiel bistand gennem pandemikrisestøtten, som er baseret på kreditlinjen med skærpede betingelser under den europæiske stabilitetsmekanisme og er tilpasset den særlige situation som følge af covid-19-pandemien.
                  
               
                     (2)
                  
                  
                     Navnlig er det ikke et krav, at medlemsstater, der modtager pandemikrisestøtte, træffer nye politikforanstaltninger. Den eneste betingelse er, at kreditlinjen anvendes til finansiering af direkte og indirekte sundhedsudgifter og udgifter forbundet med helbredelse og forebyggelse i forbindelse med covid-19-pandemien.
                  
               
                     (3)
                  
                  
                     I henhold til artikel 2, stk. 3 og 4, i Europa-Parlamentets og Rådets forordning (EU) nr. 472/2013 (2) skal en medlemsstat, der trækker på pandemikrisestøtten, underlægges skærpet overvågning.
                  
               
                     (4)
                  
                  
                     I henhold til artikel 3, stk. 2, i samme forordning gælder rapporteringskravene i artikel 10 i forordning (EU) nr. 473/2013, som nærmere beskrevet i delegeret forordning (EU) nr. 877/2013 (3), også.
                  
               
                     (5)
                  
                  
                     Det fremgår af forordning (EU) nr. 472/2013, at intensiteten af økonomisk og budgetmæssig overvågning bør afspejle og stå i rimeligt forhold til alvoren i de finansielle vanskeligheder og tage passende hensyn til arten af den finansielle bistand, der modtages.
                  
               
                     (6)
                  
                  
                     Delegeret forordning (EU) nr. 877/2013 bør derfor ændres.
                  
               
                     (7)
                  
                  
                     I betragtning af pandemikrisestøttens meget specifikke og begrænsede anvendelsesområde bør der fastsættes rapporteringskrav, der gælder i dette tilfælde. Strukturen af de rapporter, der fremlægges af medlemsstater, som er genstand for en procedure i forbindelse med uforholdsmæssigt store underskud, jf. artikel 126 i TEUF, eller er underlagt skærpet overvågning af andre årsager end træk på pandemikrisestøtten, bør ikke berøres —
                  
               VEDTAGET DENNE FORORDNING:
         
            Artikel 1
            I delegeret forordning (EU) nr. 877/2013 foretages følgende ændringer:
            
                        1)
                     
                     
                        Artikel 1 læses således:
                        
                           »Artikel 1
                           
                           Genstand
                           Denne forordning fastlægger de nærmere enkeltheder vedrørende indholdet af de rapporter, som medlemsstater, der har euroen som valuta, skal fremlægge i medfør af artikel 10, stk. 3, i forordning (EU) nr. 473/2013.«
                        
                     
                  
                        2)
                     
                     
                        Følgende indsættes som artikel 2a:
                        
                           »Artikel 2a
                           
                           Struktur og indhold af de rapporter, der fremlægges af medlemsstater, der i henhold til artikel 2, stk. 3 og 4, i forordning (EU) nr. 472/2013 er underlagt skærpet overvågning som følge af træk på pandemikrisestøtten under den europæiske stabilitetsmekanisme
                           
                              1.   Hvis en medlemsstat er underlagt skærpet overvågning alene som følge af træk på pandemikrisestøtten under den europæiske stabilitetsmekanisme, vedrører rapporteringskravet for det indeværende år i henhold til artikel 10 i forordning (EU) nr. 473/2013 anvendelsen af pandemikrisestøttemidler til dækning af direkte og indirekte sundhedsudgifter og udgifter forbundet med helbredelse og forebyggelse i forbindelse med covid-19-pandemien.
                           
                           
                              2.   Rapporterne skal indeholde en tabel som anført i bilag II.«.
                           
                        
                     
                  
                        3)
                     
                     
                        Titlen på bilaget affattes således:
                        »BILAG I«
                     
                  
                        4)
                     
                     
                        Følgende indsættes som bilag II:
                        
                           
                              »BILAG II
                              
                                 Tabel til kvartalsvis indgivelse
                              
                              
                                 Udgifter forbundet med covid-19-pandemien
                              
                              
                                           
                                       
                                       
                                          
                                             År 2020
                                          
                                       
                                       
                                          
                                             År 2021
                                              (*1)
                                          
                                       
                                       
                                           
                                       
                                    
                                          
                                             Mio. EUR
                                          
                                          
                                             Tidsserie med faktiske data indtil det kvartal, hvor den pågældende rapport skal fremlægges
                                          
                                       
                                       
                                          
                                             Kv. 1
                                          
                                       
                                       
                                          
                                             Kv. 2
                                          
                                       
                                       
                                          
                                             Kv. 3
                                          
                                       
                                       
                                          
                                             Kv. 4
                                          
                                       
                                       
                                          
                                             Kv. 1
                                          
                                       
                                       
                                          
                                             Kv. 2
                                          
                                       
                                       
                                          
                                             Kv. 3
                                          
                                       
                                       
                                          
                                             Kv. 4
                                          
                                       
                                    
                                          
                                             Sundhedsudgifter og udgifter til helbredelse og forebyggelse direkte forbundet med covid-19-pandemien
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Post]
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Eventuelle yderligere poster] (*2)
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          
                                             Den del af de samlede offentlige sundhedsudgifter, som anslås at kunne henføres direkte eller indirekte til afbødning af konsekvenserne af covid-19 for sundhedssystemet
                                              (*3)
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Post]
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Eventuelle yderligere poster] (*2)
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          
                                             Andre indirekte sundhedsudgifter og udgifter til helbredelse og forebyggelse i forbindelse med covid-19-krisen
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Post]
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Eventuelle yderligere poster] (*2)
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                        «
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
            Udfærdiget i Bruxelles, den 19. juni 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 140 af 27.5.2013, s. 11.
         
            (2)  Europa-Parlamentets og Rådets forordning (EU) nr. 472/2013 af 21. maj 2013 om skærpelse af den økonomiske og budgetmæssige overvågning af medlemsstater i euroområdet, der har eller er truet af alvorlige vanskeligheder med hensyn til deres finansielle stabilitet (EUT L 140 af 27.5.2013, s. 1).
         
            (3)  Kommissionens delegerede forordning (EU) nr. 877/2013 af 27. juni 2013 om supplering af Europa-Parlamentets og Rådets forordning (EU) nr. 473/2013 om fælles bestemmelser om overvågning og evaluering af udkast til budgetplaner og til sikring af korrektion af uforholdsmæssigt store underskud i medlemsstaterne i euroområdet (EUT L 244 af 13.9.2013, s. 23).
         
            (*1)  Det sidste år i rådighedsperioden for eller for en eventuel udbetaling af pandemikrisestøtten (alt efter hvad der indtræder først) er også det sidste rapporteringsår, medmindre medlemsstaten endnu ikke har anvendt alle de modtagne midler.
         
            (*2)  Poster og eventuelle underposter, der ledsages af relevante forklaringer, således at Kommissionen kan foretage en meningsfuld vurdering.
         
            (*3)  Kan bl.a. omfatte udgifter til hospitaler, helbredelse og genoptræning, ambulant helbredelse og genoptræning, diagnosticering, lægemidler, forebyggende pleje, sundhedsforvaltninger samt sundhedsrelateret langtidspleje.